Asfaltom spojeni Goraždanska ulica i put u MZ Lukovo Polje poznat kao “Mrtvice”

U dijelu Mjesne zajednice Lukovo Polje, u narodu poznatom kao “Mrtvice” realizovan je projekat asfaltiranja makadamskog puta u dužini od 330 metara, prosječne širine četiri metra.

Vrijednost izvedenih radova je 43.173 KM,00 KM. Nakon okončanog postupka javne nabavke radova za izvođača je odabrana firma “GEO-PUT” d.o.o. Maglaj.

– Ovo asfaltiranje samo je jedan u nizu brojnih dosad realizovanih infrastrukturnih projekata, a koji su u kontinuitetu realizovani tokom protekle četiri godine moga mandata. Sretan sam da su mještani ovog dijela Lukovog Polja dočekali da kućama više ne idu makadamom nego asfaltom, kako i dolikuje 21. vijeku i četvrtom po veličini gradu u BiH – izjavio je Fuad Kasumović, gradonačelnik Zenice.

Paralelno sa asfaltiranjem, u Mjesnoj zajednici Lukovo Polje izvode se i radovi na izgradnji dječijeg igrališta.

Sve navedeno rezultat je apsolutne opredijeljenosti Grada Zenica, na čelu sa gradonačelnikom Fuadom Kasumovićem, da se modernizira i razvija.

Izvor: zenica.ba